इस तरह हम देखते हैं कि लोकजीवन में व्याप्त लोकगीतों का संसार सत्य का संसार है। इन लोकगीतों में जीवन का दर्शन समाहित है। देख जाए तो लोकगायक के अन्तरभावों का वास्तविक चित्रण वहाँ रहता है। जटिलता, दुरूहता और गोपनीयता का लोकगीतों में नितान्त अभाव रहता है। हृदय में उत्पन्न होने वाले राग-विराग के सीधे-सच्चे भावों का सीधा और निश्चल प्रकटीकरण लोकगीतों की सबसे बड़ी विशेषता है। कृत्रिम साज-सज्जा से परे स्वाभाविक उक्तियों का सौंदर्य वहां लक्षित होता है। लोकगीत की उस विशाल और व्यापक सौंदर्य राशि के समक्ष संसार की सम्पूर्ण कृत्रिमता तुच्छ है।9